Document ID: 31990R0960

*****
ΚΑΝΟΝΙΣΜΟΣ (ΕΟΚ) αριθ. 960/90 ΤΗΣ ΕΠΙΤΡΟΠΗΣ
της 11ης Απριλίου 1990
που τροποποιεί το παράρτημα ΙΙΙ του κανονισμού (ΕΟΚ) αριθ. 2135/89 του Συμβουλίου όσον αφορά ορισμένα κλωστοϋφαντουργικά προϊόντα καταγωγής της Λαϊκής Δημοκρατίας της Κίνας (κατηγορίες 4, 5, 6, 7, 8, 10, 16, 21, 27, 67 και 73)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2135/89 του Συμβουλίου της 12ης Ιουνίου 1989 περί κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής της Λαϊκής Δημοκρατίας της Κίνας (1), και ιδίως το άρθρο 18,
Εκτιμώντας:
ότι, για να ληφθεί υπόψη η εισαγωγή της συνδυασμένης ονοματολογίας, η Κοινότητα διαπραγματεύθηκε με τη Λαϊκή Δημοκρατία της Κίνας συμφωνηθέν πρακτικό που τροποποιεί το ποσοτικό όριο για τα προϊόντα των κατηγοριών 4, 5, 6, 7, 8, 10, 16, 21, 27, 67 και 73 που προβλέπονται στη συμφωνία μεταξύ της Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων·
ότι το Συμβούλιο αποφάσισε, στις 2 Απριλίου 1990, την προσωρινή εφαρμογή του εν λόγω συμφωνηθέντος πρακτικού μέχρις ότου ολοκληρωθούν οι απαραίτητες διαδικασίες για τη σύναψή του· ότι, συνεπώς, απαιτείται η τροποποίηση του παραρτήματος ΙΙΙ του κανονισμού (ΕΟΚ) αριθ. 2135/89·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΙΙ του κανονισμού (ΕΟΚ) αριθ. 2135/89 όσον αφορά τη Λαϊκή Δημοκρατία της Κίνας τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Απριλίου 1990.

Labels: 3
1